# Associação Chapecoense de Futebol

L'Associação Chapecoense de Futebol, més conegut com a Chapecoense o pel seu acrònim, ACF, és un club de futbol brasiler de la ciutat de Chapecó, a l'estat de Santa Catarina.
El 29 de novembre de 2016 l'equip es va fer tristament cèlebre a tot el món quan el vol 2933 de la companyia LaMia, que traslladava el Chapecoense a Medellín per enfrontar-se a l'Atlético Nacional en la seva primera final de la Copa Sud-americana, es va estavellar poc abans d'arribar a la ciutat colombiana. En l'accident va morir gairebé tota la plantilla del primer equip, el cos tècnic, l'equip directiu i els periodistes que viatjaven a l'aparell.

## Història

El 10 de maig de 1973 nasqué l'Associação Chapecoense de Futebol, després de la fusió d'Atlético Chapecoense i Independente.
L'any 1977 guanyà el seu primer campionat estatal en vèncer l'Avaí per 1-0 a la final.
El 1978 participà per primera vegada en la lliga brasilera de primera divisió. Va acabar en la posició 51, i la següent en la 93.
El 2002, per motius comercials, el Chapecoense va passar a anomenar-se Associação Chapecoense Kindermann/Mastervet. No obstant, el 2006 l'equip va recuperar el seu nom original, Associação Chapecoense de Futebol, aconseguint aquell any tornar a proclamar-se campió de la Copa Santa Catarina.
El 2007 va aconseguir per tercera vegada adjudicar-se el campionat estatal, a més de jugar a la tercera divisió de la lliga brasilera, tot i que va ser eliminat en la primera fase de competició. El 2011 i el 2016 van tornar a guanyar el Campionat catarinense.
El Chapecoense va disputar la sèrie A de la lliga brasilera, la primera divisió, per primera vegada a la seva història, la temporada 2014, gràcies a l'ascens aconseguit la temporada anterior, després d'empatar amb el Bragantino a Chapecó per 1-1. Gràcies als bons resultats aconseguits durant la temporada, el Chapecoense va aconseguir la permanència.
Alineació titular en les semifinals de la Copa Sud-americana de 2016
El 2016 el Chapecoense va fer història quan va aconseguir classificar-se per a la final de la Copa Sud-americana després d'eliminar el San Lorenzo de Almagro gràcies a la regla del valor dels gols en camp contrari.

### Accident aeri

El planter de l'Associação Chapecoense de Futebol anava al vol 2933 de LaMia, vol xàrter que provenia de Santa Cruz de la Sierra, Bolívia, i que es va estavellar en una zona muntanyosa del municipi de La Unión, quan s'aproximava a l'Aeroport José María Córdova de Medellín, Colòmbia, el 28 de novembre de 2016 a les 10:00 pm (hora local de Bogotà, UTC-5). En l'accident va morir gairebé tota la plantilla del primer equip, el cos tècnic, l'equip directiu i els periodistes que viatjaven a l'aparell.

## Palmarès
### Continental

* Copa Sud-americana: 1
       2016

### Nacional

* Campionat catarinense: 5
       1977, 1996, 2007, 2011, 2016
* Copa Santa Catarina: 1
       2006
* Taça Santa Catarina: 2
       1979, 2014
* Taça Plinio Arlindo de Nez: 1
       1995
* Campeonato Seletivo: 1
       2002
* Copa da Paz: 1
       2005

## Referències

* 1 2 «S'estavella a Medellín l'avió en què viatjava l'equip de futbol Chapecoense». El Periódico [Medellín], 29-11-2016.
* 1 2 Marcos, Ana «Un avión que transportaba al equipo de fútbol brasileño del Chapecoense sufre un accidente en Colombia» (en castellà). El País, 29-11-2016.
* 1 2 «Associação Chapecoense de Futebol». Arquivo de Clubes. Arxivat de l'original el 2007-07-06. [Consulta: 11 juliol 2007].
* ↑ «Santa Catarina State League 1977». RSSSF. Arxivat de l'original el 2007-02-12. [Consulta: 11 juliol 2007].
* ↑ «IV Copa Brasil - 1978 [Brazilian Championship]». RSSSF. Arxivat de l'original el 2007-12-26. [Consulta: 26 novembre 2007].
* ↑ «V Copa Brasil - 1979 [Brazilian Championship]». RSSSF. Arxivat de l'original el 2007-10-31. [Consulta: 26 novembre 2007].
* ↑ «Santa Catarina State League 2006». RSSSF. Arxivat de l'original el 10 de febrer 2007. [Consulta: 11 juliol 2007].
* ↑ «Campeões e vice-campeões FCF» (en portuguese). Federação Catarinense de Futebol. Arxivat de l'original el 13 de desembre 2007. [Consulta: 7 desembre 2007].
* ↑ «Santa Catarina State League 2007». RSSSF. Arxivat de l'original el 23 d'agost 2007. [Consulta: 26 novembre 2007].
* ↑ «Brazil 2007 Championship – Third Level (Série C)». RSSSF. Arxivat de l'original el 13 d'octubre 2007. [Consulta: 26 novembre 2007].
* ↑ «Chapecoense empata com Braga e garante acesso à Série A» (en portuguese). GloboEsporte.com, 16-11-2013. [Consulta: 17 novembre 2013].
* ↑ «Chapecoense fica no empate com Bragantino, mas garante acesso à Série A» (en portuguese). Terra, 16-11-2013. [Consulta: 17 novembre 2013].
* ↑ 1504, DBlinks - (49) 3621. «Vitória perde e Chapecoense escapa do rebaixamento em Notícias - Portal Força d'Oeste». Arxivat de l'original el 2016-08-05. [Consulta: 1r desembre 2016].
* ↑ «71 morts en l'accident d'un avió que transportava un equip de futbol brasiler». Ara, 29-11-2016.
* ↑ «El món del futbol plora la mort de gairebé tot l'equip del Chapecoense». Ara, 30-11-2016.
* ↑ «Chape é declarada campeã e garante ao menos US$ 4,8 mi em premiações» (en portuguès). Atlético Nacional de Medellín. [Consulta: 5 desembre 2016].
* ↑ «CONMEBOL otorga el título de Campeón de la Sudamericana 2016 a Chapecoense y reconoce a Atlético Nacional con el premio del Centenario de la Conmebol al Fair Play» (en castellà). CONMEBOL.com, 05-12-2016.

## Enllaços externs

* (portuguès) Web oficial del club